Sveliatevi! Born to be Abramo

Sveliatevi! Born to be Abramo a l'è on maxi-singol del grupp milanes Elio e le Storie Tese, sortii in del 1990 e retiraa del mercaa on quaj de dì dòpo.

 I Canzon 
 Born to be Abramo (Nassuu per vess Abram): quest chì a l'è on medley di test e de la musega de sinch canzon che podarissen sembrà pròpri different tra lor:

 Resta cu'mme del Domenico Modugno e del Dino Verde
 Resta con noi Signore la sera del Domenico Machetta
 Born to be alive del Patrick Hernandez
 Esci dalla tua terra del Gigi Cocquio
 You make me feel (mighty real)  del Sylvester

Donca ona famosa canzon napoletana, dò canzon disco di agn '70 e dò canzon de gesa. La canzon la se pò divid in duu tòcch: el primm el mes'cia i test de Resta cu'mme e de Resta con noi Signore la sera con E E Elio (scritt del Faso); el segond l'è quas ona cover de Born to be alive cont i paròll de Esci dalla tua terra. La fin inveci la regòrda You make me feel.

El Rocco Tanica ghe fa ben trii intervent, fasendo la part d'on lamentos pret d'on oratòri. A l'inizi de la canzon (prima che 'l comenza la musega) el dis:

Poeu, trai dò part, el va dree a parlà:

A la fin de la canzon, se sent el sò ultim avvis:

'Sti discors chì del Rocco Tanica a hinn nananmò publicaa su CD.
 World class player (Giugador Mondial): l'è la traduzion in Ingles de Giocatore Mondiale, sigla de Quasi Gol, programma radiofònich de la Gialappa's Band sora i Mondiai de Folber del 1990. Ghe canta anca el Pierangelo Bertoli, come in de la version in italian. La traduzion de l'Italian a l'Ingles l'è pròpri letteral, e donca l'Elio per restà in de la metrega de la musega el gh'hà, on quaj de voeult, de accelerà i paròll.
 John Holmes (shizdu version): canzon giamò present in Elio Samaga Hukapan Kariyana Turu, el primm CD del grupp (1989). A l'è ona canzon del teater giappones con sòtta la musega de John Holmes.

 El retir del mercaa 
El singol l'è staa retiraa perchè i Testimòni de Geova s'eren inrabii per el titol del disch, che 'l regordava el nòmm del sò giornal (Svegliatevi!). Senza cuntà che i coeditor olandes del Patrick Hernandez aveven daa minga l'autorizzazion a doprà Born to be alive.

Born to be Abramo la sarà cantada de noeuv del grupp in del CD Del Meglio Del Nostro Meglio Vol. 1 (1997), con la collaborazion del Patrick Hernandez.

Categoria:Singoi de Elio e le Storie TeseCategoria:Singoi del 1990